Leero mu Liigi:
KCCA - Lweza e Lugogo
Vipers - Onduparaka e Kitende
Express – Proline e Wankulukuku
BIDCO - Sadolin Paints e Njeru
Police - URA FC e Namboole
Kirinya Jinja - JMC Hippos e Kakindu
The Saints - Soana e Bombo
MU kaweefube gw’eriko okuwangula empaka za ‘CAF Confederations Cup’, KCCA FC ekansizza ssita wa Express, Saddam Juma gw’eyagala eggumize ekitongole kyayo ekiwuwuttanyi.
Saddam, eyalemererwa awatono okwegatta ku KCCA mu January, yalagiddwa eggulo abaamawulire e Lugogo.
Omutendesi Mike Mutebi yagambye nti Saddam y’abadde abula mu ttiimu ye era nga ke baamufunye, bagenda kwongera okukola obulungi mu z’Afrika.
Ku Lwomukaaga, KCCA ettunka ne FUS Rabat eya Morocco ku bugenyi ate wiiki ejja ekyaze Club Africain eya Tunisia, eyongereko Rivers United eya Nigeria nga May 27 e Lugogo.
BAKYAZA LWEZA Obunkenke busuubirwa mu kisaawe e Lugogo olwaleero nga bannyinimu aba KCCA battunka ne Lweza mu liigi y’eggwanga.
Omupiira guno gwa kufa na kuwona kuba KCCA bw’eguwangula yaakweddiza ekikopo sso nga Lweza egwagalamu buwanguzi esigaze essuubi ly’okuwona okusalwako.
Mu 2014, Lweza yawangula KCCA e Lugogo n’ewona okusalwako nga Geoffrey Sserunkuuma eyagiteebera kati ali mu KCCA.
lug_Latn scn_Latn fij_Latn lmo_Latn pap_Latn ltz_Latn luo_Latn sot_Latn lug_Latn lug_Latn lug_Latn lug_Latn lug_Latn lug_Latn lug_Latn